**OŠ prof. Filipa Lukasa**

**Slavonska 5 šk.god. 2021./22.**

**Kaštel Stari,21.1.2022.**

**Profesionalno informiranje i savjetovanje učenika osmih razreda**

Dragi učenici osmih razreda,

šaljem vam nekoliko korisnih informacija i linkova kako bi vam bili od pomoći u izboru budućeg zanimanja , odnosno SŠ.

S ovim informacijama svakako upoznajte i svoje roditelje.

Upisi će se kao i do sada provoditi putem mrežne stranice **Nacionalnog sustava prijava i upisa u srednje škole** [www.upisi.hr.](http://www.upisi.hr/). O tome ćemo još detaljnije razgovarati kad za to dođe vrijeme.

Kao što smo već razgovarali nastavite pratiti i istražiti online stranicu [www.upisi.hr.](http://www.upisi.hr/) Mali podsjetnik korisnih informacija koje možete pronaći: korisničke upute (npr. prijava u sustav, osobni podatci itd.)- *za vašu prijavu u sustav još trebamo pričekati.* Na stranici možete pronaći bodovne liste prilikom upisa u SŠ za šk. god. 21./22.

**Tablicu bodovapri upisu šk.god. 21./22. služi kao orijentacija pri upisu za šk.god. 22./23.**

Nadalje, <https://e-usmjeravanje.hzz.hr/koju-srednju-skolu-da-odaberem> je vrlo dobra online stranica koja nudi informacije vezane za odabir željene srednje škole. U slučaju da se neki od vas još uvijek dvoume oko odabira, zanimljiv će vam biti dio ***"Nisam još donio odluku kamo nakon osnovne škole"*.** Tu možete pronaći koristan alat koji će vam pomoći pri odabiru zanimanja ***"Upitnik interesa i kompetencija"*.**

Upitnik je formiran na način da se u prvom dijelu odgovara na 47 pitanja o osobnim interesima, na temelju čega sustav ponudi zanimanja koja bi se mogla svidjeti kandidatu. Nakon toga slijedi drugi dio u kojem je ponovno 47 pitanja o sposobnostima i znanjima. Tek nakon toga sustav daje konačni savjet, odnosno tada računalo analizira sve odgovore kandidata i predlaže mu nekoliko zanimanja koja bi mu mogla odgovarati obzirom na interese, znanja i sposobnosti. Ukupno vrijeme potrebno za ispunjavanje upitnika je oko 20 minuta. Osim toga, klikom na svako ponuđeno zanimanje možete pročitati detaljniji opis istoga.

Slijedeći koristan alat je ***"Upitnik za samoprocjenu osobina ličnosti povezanih s poslom"***na online stranici [http://samoprocjena.hzz.hr/.](http://samoprocjena.hzz.hr/) Ovaj je upitnik namijenjen za određivanje obilježja pojedinca koja su važna za njegovu prilagođenost radnim mjestima i u raznim poslovnim situacijama. Dobiveni rezultati nude približnu procjenu vaših osobina ličnosti te smjernice na ono što vas čini jedinstvenim osobama obzirom na način kako razmišljate, osjećate i djelujete. Ispunjavanje ovoga upitnika također traje oko 20 minuta.

Oba su upitnika vlasništvo Hrvatskog zavoda za zapošljavanje te ne mogu u potpunosti zamijeniti profesionalno savjetovanje koje se provodi u Centru za informiranje i savjetovanje u karijeri (<https://www.cisok.hr/cisok-centar-split/>), ali su svakako dobri alati koje možete koristiti dok traje nastava na daljinu.

Dobro bi bilo da posjetite i stranicu CISOK-a.

Na stranici ucenici.com ( <https://www.ucenici.com/upisi-u-srednju-skolu-sve-o-upisima/> ) uz prijedloge za odabir škole i druge korisne informacije nalazi se i **kalkulator računanja bodova za upis u 1. razred srednje škole**

Ne zaboravite pogledati web stranice *srednje škole* koja vas zanima.

Na web stranici **naše škole** (<http://os-flukasa-kastelstari.skole.hr/>) objavljivati ćemo sve važne informacije. Osim toga tu je i stranica (s lijeve strane) upisi u SŠ (priložena je **tablica kako izračunati bodove** s kojom ste se upoznali na SR i na jednom mjestu popis korisnih adresa).

NAPOMENA: Dodatne upute i adrese odnosno linkove ćemo i dalje prorađivati na satovima razrednika kroz teme „Kamo poslije OŠ „ .

**Ukoliko imate bilo kakvih pitanja vezano za upis u srednju školu, uvijek se možete javiti psihologinji Dijani i pedagoginji Finki.**

Srdačan pozdrav,

Dijana Mikelić, psihologinja škole